Diari Oficial de la Generalitat Valenciana


Sumari del DOGV 7516, del 30-04-2015 (2015/3758)

Convocatòria d'Assemblea General ordinària.
-------------------------------------------

### Dades del document

Número de DOGV
:   7516

Data del DOGV
:   30-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3758


Organisme emissor
:   Caja Rural Católico Agraria, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2015/3758]  
En compliment de l'acord adoptat pel Consell Rector d'esta entitat, en la sessió de data 7 d'abril de 2015, i de conformitat amb el que s'ha establit de manera legal i estatutària, es convoca a tots els socis d'esta Caixa Rural per a celebrar Assemblea General ordinària el pròxim dia 29 de maig de 2015, a l'auditori municipal, siti a l'avinguda la Murà, número 1, de Vila-real, a les 19.00 hores en primera convocatòria i a les 19.30 hores en segona, a fi de tractar dels distints punts del següent  
  
Ordre del dia  
Primer. Confecció de la llista d'assistents i constitució de l'Assemblea General.  
  
Segon. Informació general del president de Caixa Rural de Vila-real.  
  
  
Tercer. Examen i aprovació de la gestió social, dels comptes anuals i informe de gestió de l'entitat corresponents a l'exercici 2014.  
  
Quart. Aprovació, si és procedent, de la proposta de distribució dels resultats de l'exercici 2014.  
  
Quint. Aprovació, si és procedent, de la liquidació del pressupost d'ingressos i gastos del Fons de Formació i Promoció Cooperativa de l'exercici anterior i plans d'inversions i gastos de tal fons per a l'exercici en curs.  
Autorització al Consell Rector perquè tinga facultats en l'àmbit de la gestió del Fons de Formació i Promoció Cooperativa respecte del pressupost de 2016 fins a la celebració de la pròxima Assemblea General ordinària.  
  
Sext. Aprovació de la retribució de les aportacions socials corresponent a l'exercici de 2015; ratificació dels pagaments a compte realitzats en 2014.  
Delegació en el Consell Rector, fins a la celebració de l'Assemblea General ordinària de l'any 2016, per a la fixació del tipus d'interés de les aportacions al capital social, temps i forma de pagament.  
  
Sèptim. Informació sobre el nomenament del nou director general en substitució de l'anterior.  
  
Octau. Nomenament i, si és el cas, renovació dels auditors de comptes.  
  
Nové. Fixació de la quantia de les dietes dels membres del Consell Rector, i aspectes addicionals sobre la matèria. Adopció dels acords que, si és el cas, corresponguen.  
  
Deu. Qüestions urgents o complementàries que resulten necessàries. Acords que siguen procedents, si és el cas. Suggeriments i preguntes en relació amb els assumptes de la convocatòria.  
  
Onze. Concessió de facultats al Consell Rector, al seu president i al secretari del Consell, així com als corresponents substituts estatutaris.  
  
  
Dotze. Aprovació immediata de l'acta per la pròpia Assemblea o si no n'hi ha, designació de dos socis ?amb els seus suplents- per a l'aprovació ulterior d'aquella, junt amb el president, dins dels 15 dies següents.  
  
Vila-real, 7 d'abril de 2015.- El president: Enric Portalés Llop.  
  
Nota: conforme al que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'Assemblea, es troben a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'assemblea, tenint els socis dret a rebre gratuïtament, amb la sol·licitud prèvia per escrit, una còpia dels documents indicats.